
BARCELONA 

I M  PREM  PTA  "LA  CATALANA"  DE  J.  PUIGVENTÓS 
Dormitori  Sant  Francesch,  5 
1S98 


A  la  senyoreta  Domus,  senyora  Mo- 
rera, senyor  Capdevila  y  senyor 
Salvat. 

Fora  ab  nosaltres  la  més  negra  de  las 
ingratituts,  si  no  féssim  constar  en  la 
primera  plana  '1  testimoni  d'  admiració 
ver  à  vostès,  que  ab  son  talent  y  volun- 
tat, han  fet  que  'ls  deguém  un  èxit  que 
no  podiam  esperar. 

Rebin  tots  la  més  coral  enhorabona 
y  serveixin  aquestas  fatllas  com  à  pú- 
blich  testimoni  de  lo  que  per  ells  senten 

LOS  AUTORS. 


REPARTIMENT 


Personatges  Actors. 

IGNOCENCIA   Srta.  Domus. 

D.a  SOCORRO   Sra.  Morera. 

Sr.  MANELET   Sr.  Capdevila.. 

RICARDO  »  Salvat. 


Director:  Capdevila. 


època:  estiu 


Dreta  y  esquerra  de  1*  actor. 


Aquesta  obra  es  propietat  del  autor  y  ningú  sense  son  permís, 
podrà  representaria  ni  reimprimïrla.  La  galeria  dramàtica  de  don 
Joan  Molas  y  Casas,  situada  en  lo  carrer  del  Hospital  número  14, 
2.0,  es  la  única  encarregada  del  cobro  de  drets. 

Queda  fet  lo  dipòsit  que  marca  la  lley. 


ACTE  ÜNICH 


Jardí  ab  reixat  per  tot  lo  fondo. — Fatxada  de  casa  à  la  dreta,  ab  fi- 
nestra que  dona  de  cara  al  públich.— Sota  la  finestra,  un  banch 
de  pedra. — A  V  esquerra,  y  en  primer  terme,  un  grupo  d'  arbres 
molt  elevats.  Sota  d'  ells  un  banch  de  pedra  sense  respaldo  ni 
brassos. 

ESCENA  PRIMERA 

Lo  Sr.  MANELET  dalt  del  arbre  apoyant  un  peu  en  una  escala  de 
estisora.  Després  D.a  SOCORRO,  per  la  casa. 

Sr.  Man.      jAy,  vàlgam  Deu!  Vàlgam  Deu! 

jVàlgam  Deu!  Lo  cap  me  roda 
y  las  camas  me  fan  figa: 
cauré  com  una  granota. 
jAy,  que  cauré,  que  cauré! 
jJo  si  que  li  feta  bona! 
iSocorro!  Donya  Socorro. 
jSocorro!  Ningú  m'  escolta! 
jCauré!  y  de  segur  serà 
íentme  alguna  cosa  nova... 
Cauré  y  'm  badaré  '1  cap 
lo  mateix  que  una  escarxofa. 
Senyora  donya  Socorro, 
jsocorro!  S'  ha  tornat  sorda, 
i  Donya  Socorro!...  Naranjas. 
Donya... 

D.*  Soc.       (Surtint.)  iQuins  crits!  jque  esbalota! 
Sr.  Man.      Gracias  à  sant...  Patantúm 

patró  de  trenchs  y  butllofas. 

Ja  era  hora  que  vingués. 
D.a  Soc.       jPero  senyó!...  jAquesta  es  bona! 

^•que  fa  d'  aprenent  de  mico 

dalt  del  arbre? 
Sr.  Man.  Fora  bromas. 

D.*  Soc.       Espliquis.  <$Que  fa  enfilat? 

Sr.  Man.      Per  ara,  ballo  la  polca. 

D.a  Soc.       jPero  no  veu  que  caurà! 

Sr.  Man.      Prou  que  ho  veig  que  '1  mon  tremola. 

D.a  Soc.       No,  qui  tremola  es  vostè. 

Sr.  Man.      Aguanti,  y  deixis  de  bromas. 

D.a  Soc.       Vaja,  ja  aguanto. 

(Aguantantli  la  escala.) 
Sr.  Man.  Cuidado... 

Ab  manya,  al  fí,  tot  se  logra. 

(Baixant  ab  molta  por.) 
D.a  Soc.       Vàlgali  la  meva  ajuda, 

que  si  no  's  trenca  la  closca. 

jQue  buscava  dalt  del  arbre! 
Sr.  Man.      Buscava  un  niu. 
D.a  Soc.  jDe  cigonyas! 

Sr.  Man.      No,  dona,  de  pardalets. 

Vostè  sab  que  ma  neboda... 
D.a  Soc.       La  senyoreta  Ignocencia. 
Sr.  Man.      Per  los  nius  se  torna  boja, 

y  jo  que  vull  satisferli 

tots  los  gustos,  pues  m'  abona 

lo  meu  enamorament, 

ja  que  te  d'  ésser  ma  esposa... 
D.aSoc.       Je,  je... 

(Mitj  rihent.) 
Sr.  Man.  jY  ara!  Que  li  passa! 

D.a  Soc.       No  res:  que  'm  fa  pessigollas 

la  punta  del  nas...  jetxérn! 

Estich  mitj  constipadota, 

y...  jetxém!  jEtxérn! 

(Estornudant.) 
Sr.  Man.  Deu  la  valga. 

D.*  Soc.       Gracias:  y  à  vostè  li  donga 

tot  alló  que  necessita 

per  casarse,  arribant  V  hora, 

y  de  passada  li  trega 

tot  lo  que  realment  li  sobra. 
Sr.  Man.      ;Y  ara!  jQué  diu! 
D.a  Soc.  Lo  que  sent. 

Sr.  Man.      iQué  dimoni  s'  empatolla! 

jQué  'm  falta  à  mi  per  casarmel 

jQué  'm  sobra,  per  tenir  dona! 
D.a  Soc.       <jVol  que  li  parli  ben  clar? 

Donchs,  escolti:  vostè  es  home 

que  ja  passa  dels  cinquanta, 

y  perquè  te  una  neboda 

rica,  jove,  sens  amparo, 

ignocenta  y  agradosa, 

vol  casarse  sense  veurer 

que  no  la  pot  fer  ditxosa, 

perquè  li  falta...  li  falta... 

Sr.  Man.      Tornemhi:  parli  clar,  dona, 

jqué  'm  falta! 
D.a  Soc.  'L  caixal  del  seny. 

Sr.  Man.      Ja  'm  surtirà. 
D.a  Soc.  Poca  solta. 

Sr.  Man.      Senyora  donya  Socorro, 

fassi  M  favor  en  bon'  hora 

de  no  tirarme  indirectas 

que  degradin  la  persona. 
D.*  Soc.       Y  donchs  treguis  la  mania 

de  casarse  ab  una  noya 

à  qui  triplica  la  edat. 

Te  un  cascabell  à  la  gorra, 

créguim,  senyor  Manelet, 

Vostè  no  '1  veu  ni  se  '1  nota, 

pero  li  te,  no  hi  ha  dupte; 

quan  parla  d'  amor,  li  sona, 

li  fa  sing,  sing,  dins  del  cap, 

y  '1  cervell. li  destarota. 
Sr.  Man.      Bueno:  si  li  tinch  millor. 

Aixó  à  vostè  no  li  importa. 

Jo  soch  qui  soch,  y  vostè... 
D.*  Soc.       No  soch  ningú,  aixó  V  abona: 
i   soch  una  antiga  criada 

de  la  casa,  una  bojota 

que  's  fica  ahont  no  la  demanan. 

Ja  ho  sé,  no  es  pas  cosa  nova. 

Jo  soch  aquesta,  y  vostè 

es  un  vell  vert,  camas  tortas, 

cap  sense  dents,  orellut, 

nafrat,  ranci,  ple  de  gota, 

estantís,  y  etcètera,  etcètera. 

Ja  he  cantat  tota  la  solfa. 

Fassis  donà  una  mirada 

que  '1  cascabell  de  la  gorra 

li  darà  molt  que  sentir: 

ja  ho  sab,  tururut,  dotze  horas. 

(Se'n  ra.) 


ESCENA  II 

Sr.  MANELET,  sol. 

jQuin  xàfech!  jHe  quedat  mut! 
Lo  qu'  es  aquesta  vegada 
ja  haurà  quedat  descansada. 
iM'  ha  deixat  com  un  drap  brut! 
M'  ha  deixat  ab  sos  trontolls, 
que  no  se  pas  manejarme: 


aquell  que  vulga  plegarme 
tindrà  de  vení  ab  uns  molls. 

(Pausa  curta.) 

Serà  vritat  lo  que  diu, 
que  per  casarme  soch  vell 
y  que  tinch  un  cascabell 
à  la  gorra!  jFém  V  ull  viu! 
Veyàm,  remeném  lo  cap, 
veurém  si  sona  ó  no  sona: 
desgraciada  la  persona 
que  li  queda  un  dupte  al  pap. 

(Remena  '1  cap  còmicament.) 
Per  ara  no  sona  res. 
Si  '1  tingués  be  '1  sentiria. 
Es  ben  clar  que  sonaria 
per  pochs  moviments  que  fes. 
Cosas  d'ella  jba!  un  rampell 
que  no  dú  cap  conseqüència: 
jo  'm  casaré  ab  1'  Ignocencia 
apesar  del  cascabell. 

(Se  'n  va  per  la  casa.) 


ESCENA  III 

RIGARDO  é  IGNOCENCIA  que  venen  pe  '1  fondo.  Ella  porta  un 
niu  d*  aucellets  tapat  ab  lo  devantal:  ve  com  jugant  à  fet  ab  en 
Ricardo  que  's  resisteix  à  jugarhi. 


Ignocen.      No  m'  atrapas...  j Ela!  |ela! 

Jo  soch  dona  y  tinch  mes  forsa... 
Corro  mes  que  tú,  Ricardo: 
no  m'  atrapas  no,  vergonya, 
vergonya  me  'n  donaria... 

(Fentli  babarotas.) 

Ricardo.      Ignocencia,  vaja,  dona, 

no  sigas  tan  criatura. 
Ignocen.      Uy!...  fugiu!...  1'  avi  marmota.. 

Semblas  talment  Sor  Angustias 

que  en  lo  convent  à  tot'  hora 

deya  ab  cara  de  vinagre 

y  ab  veu  que  entonava  ab  T  orga: 

— Ninas,  ninas,  compostura, 

las  pondré  à  pan  y  cebolla 

si  no  reportan  sus  ímpetus 

belicosos. — iQuina  dona! 

no  'ns  deixava  respirar. 

Jo  vull  ayre,  saltar,  corre, 

alegria,  <;y  tu,  Ricardo? 
Ricardo.      Jo  vull  que  no  sigas  boja, 

que  pensis,  que  tingas  cor, 

que  deixis  de  ser  tan...  noya. 
Ignocen.      iQue  tinga  cor!  Prou  que  'n  tinch... 

Ara  justament  se  topa 

que  tinch  mal  de  cor,  tinch  gana 

de  brenar,  ja  deu  ser  1'  hora. 
Ricardo.      Vaja,  està  vist  cosineta 

que  per  cor  hi  tens  un'olla. 

Es  inútil  lo  que  's  fassi 

perquè  entenguis... 
Ignocen.  Poca  solta. 

Ara  m'  enfado,  te,  ves: 

no  t'  estimo  gens  ni  gota. 

(Seu  en  lo  banch  de  sotà  Ms  arbres.) 
Ricardo.      (Jo  en  cambi  t'  estimo  massa, 

aquí  està  '1  mal  que  'm  devora.) 

(Pausa.) 

Ignocen.      <:Que  porto  aqui  al  devàntal 

recullit  y  fentme  bossa? 
(Sense  moures  del  assiento  desfà  *1  plech  del  devantal  y  mostra 
un  niu  d'  aucellets  demunt  la  falda.) 

Ay!  ay!  lo  niu  d'  aucellets 

que  tu  has  cullit;  jo,  baboya, 

ni  menos  me  'n  recordava... 

Ja,  ja,  jcóm  obran  la  boca! 

jquins  badalls!  falsa,  pilili! 

jcóm  s'  estiran!  jcóm  s'  esforsan! 
Ricardo.      (Jo  perdré  V  enteniment 

darrera  aquesta  xicota: 

ha  de  ser  molt  ignocenta 

ó  li  falta  alguna  rosca. 
Ignocen.      Míratels,  Ricardo,  mira: 

tots  van  com  ab  camisola. 

^Encare  estàs  tan  seriàs? 

Seu  aprop  meu,  Pare  Solfas. 

(Fentli  lloch  en  lo  banch:  ell  hi  seu. 

Quan  jo,  de  don  Manelet 

siga  llegítima  esposa, 

com  que  també  't  seré  tia 

à  mes  de  cosina,  conta 

si  *ri  tindré  de  poderío... 

Veuràs,  veuràs  quinas  mormas 

te  donaré  per  dolent: 

ja  me  las  pagaràs  totas. 
Ricardo.      ,jEs  dir,  cosina,  que  estàs 

determinada  y  joyosa 

per  ser  la  muller  del  tio 

Manelet? 

Ignocen.      (Ab  énfasis.)  Ab  tota  forma. 

<;Qué  't  sab  greu?  pósathi  fullas. 

RlCARDO. 

Ignocen. 


RlCARDO. 

Ignocen. 


Ricardo. 
Ignocen. 


Ricardo. 
Ignocen. 


Ricardo. 


Ignocen. 


Ricardo. 
Ignocen, 
Ricardo. 
Ignocen. 


Ricardo. 
Ignocen. 
Ricardo. 


jlgnocencia!... 

iQu*  ets  tanoca!.. 
«jQué  't  pensasque  perquè  'm  casi, 
no  jugarém  atot'  hora 
com  ara? 

No,  noya,  no. 
Ah,  sí,  noy,  sí:  jo  vull  broma, 
i  Veuràs  quan  seré  casada 
queriurém!  Com  tindré  tota 
la  llibertat  qu'  ara  'm  talta, 
perquè  jo  seré  senyora, 
passejarém  de  brasset 
pe  'ls  llochs  qu'  estiguin  de  moda: 
concurrirém  reunions, 
teatros,  festas  de  fora, 
y  en  fí,  tu  y  jo  sempre  junts 
serém  com...  galleda  y  corda. 
Si  't  casas  ab  lo  meu  tio 
tens  d'  anà  ab  ell  à  tot'  hora. 
No  ho  vull  pas,  es  massa  vell: 
mudat  no  fa  la  patxoca 
que  fas  tú. 

jDonchs  perquè  't  casas? 
Ja  ho  he  dit,  per  ser  senyora, 
per  tenir  mes  llibertat 
fent  lo  que  mes  acomoda, 
y  perquè  de  la  modista 
pagui  las  .facturas. 

jNoya! 

t'  esplicas  com  un  gall  d'  indi. 
Parlém  sérios,  fora  broma. 
Veig  que  tú  no  t'  has  fet  càrrech, 
segons  lo  qu'  ara  enrahonas, 
del  significat  del  Has 
matrimonial. 

iQué  m'  importa 
que  siga  Has  ó  lligada 
ó  una  baga  escorredora! 
jQué  hi  ha  en  aixó  del  casori 
que  'n  fas  tantas  babarotasl 
jCasarse  es  cosa  molt  séria! 
Donchs  à  mí  'm  fa  riurer  forsa. 
(Miréu  que  aixó  sembla  un  qüento.) 
Vaja,  esplicat:  ^que  s'  hi  troba 
en  1'  estat  del  matrimoni? 
jquin  misteri  hi  ha!  enrahona. 
Ignocencia,  no  soch  jo 
qui  t'  ha  de  dir  certas  cosas. 
Bueno,  me  las  dirà  '1  tio 
un  cop  casats. 

Prou:  de  sobras. 

Mes  si  tu  tinguessis  cor, 

compendrias... 
Ignocen.  Cosa  nova; 

jja  torném  ab  la  mateixal 

«jQué  compendria  jo? 
Ricardo.  Moltas. 

cosetas  que  t'  interessan. 
Ignocen.      Esplicat  d'  un  cop,  aboca. 

(Pausa.  Se  suplica  1'  especial  estudi  d'aquesta  escena.) 
Ricardo.      Tú,  en  aquest  niu  <;no  hi  veus  res? 
Ignocen.      jJa  ho  crech  que  hi  veig!  No  soch  tonta 

ni  cega,  perquè  no  vegi 

lo  que  tinch  tan  à  la  vora. 
Ricardo.      <iQué  hi  veus? 
Ignocen.  jVaya  una  pregunta!... 

Ricardo.      Ab  ella  hi  va  ma  resposta. 
Ignocen.      Hi  veig...  hi  veig  uns  aucells 

que  surtits  de  la  esclofolia, 

mitg  vestits,  mitg  despullats 

batent  las  alas,  pidolan, 

se  refregan  uns  als  altres 

y  res  mes...  no  hi  veig  mes  cosas. 

(Ab  molta  naturalitat.) 

Ricardo.      jDesgraciada  criatura! 

Cara  d'  àngel,  cor  de  roca, 

insensible  als  sentiments 

mes  hermosos  de  la  dona. 
Ignocen.      Ay!  ay!  jperqué  'm  dius  aixó! 

(Ab  enfado  de  noya  mimada.) 
Ricardo.      jPerqué  ho  dich!  Escolta,  escolta: 

Deu  vulga  que  mas  paraulas 

com  pluja  benafactora, 

fructifiquin  las  llevors 

que  dins  ton  pit  jeuhen  mortas, 

y  brotin  los  sentiments 

hermosos  y  richs  d'  aroma. 
Ignocen.      iUy...  fill!  jquanta  agricultura!... 

jAixó  es  un  camp  d'  escarolas! 

Llevós,  plujas...  Vaya,  ets  bó 

per  masover  de  la  torra. 

(Rient  ingènuament.) 

Ricardo.      No  riguis,  cosina,  no,  • 

que  tens  de  plorar  per  forsa. 
En  aquest  niu  d'  aucellets 
que  surtits  de  la  esclofolia 
mitg  vestits  mitg  despullats 
batent  las  alas  pidolan 
y  's  refregan  uns  ab  altres, 
hi  tens  de  veurer  mes  cosas 
que  las  que  tu,  per  ceguera 
de  naixement  no  'n  prens  nota. 


(Agafantli  la  ma  ab  carinyo:  ella  sense  apartar  la  vista  del  niu 
que  encare  te  demunt  la  talda.) 

En  aquets  sers  tan  petits 

faltats  encare  de  ploma, 

hi  glateix  un  cor  inmens 

molt  mes  valiós  que  cap  joya. 

^Creus  tu  que  dintre  del  niu 

baten  las  alas  ab  forsa 

y  's  refregan  per  capritxo? 

No,  Ignocencia,  no,  es  que  anyoran 

la  mareta  que  'ls  hi  falta, 

la  mare  sempre  amorosa, 

1'  aucella  à  qui  habém  robat 

la  niuhada  ab  ma  traydora. 

Ella,  vola  per  V  espay 

cridant  als  fills  que  no  troba, 

y  elis  jpobrets!  aquí  's  giateixen 

morts  de  fret,  faltats  de  forsa. 

Ells,  moriran  dintre  '1  niu; 

ella,  al  camp  quedarà  morta, 

per  no  poguer  uns  sens  altres 

viurer  lo  que  's  diu  ni  un'  hora; 

que  un  niu  d'  aucells,  simbolisa 

una  família  que  's  forma, 

tota  amor,  tota  esperansa, 

una  corona  de  glòria... 

Fins  que  entenguis  mas  paraulas 

lo  teu  cor  serà  una  roca. 
(Deixantli  anar  la  mà.  Ella  queda  sumida  en  sí  mateixa.) 
Ignocen.       jPobrets  aucellets!  jpobrets! 

Jo  us  daré  menjar  de  sobra, 

jo  us  daré  abrich  si  us  fa  falta: 

seré  vostra  protectora. 

(Mitg  plorant  ab  gran  tristesa.) 
Ricardo.      <;Ho  veus?  ho  veus,  Ignocencia? 

Primer  reyas,  ara  ploras: 

ara  ja  presents  un  algo 

en  los  aucells  que  pidolan. 

Ara  ja  dintre  '1  teu  pit 

una  floreta  hi  rebrota, 

es  la  flor  dels  sentiments 

mes  hermosos  de  la  dona, 

flor  que  precisa  regaria 

ab  llàgrimas  dolorosas. 
(Aixecantse  y  volguent  reprimir  lo  plor  que  la  domina. 

Ignocen.      Me  'n  vaig,  que  m'  has  fet  molt  mal... 
Ara  vejas  quinas  cosas 
de  dirme...  tot  perquè  plori... 
Per  darme  una  mala  estona, 
y  al  últim  ho  has  conseguit... 


jAy!  al  coli  tinch  un'  argolla 

que  no  'm  deixa  respirar... 

jM'  has  fet  mal!  fmolt  mal!  ;mal  home! 

traydorotí  jAy,  mare  meva! 

jSi  no  ploro  cauré  morta! 

(Se  'n  va,  ab  lo  niu,  per  darrera  la  casa.) 


ESCENA  IV 


RICARDO.  Després  D.'  SOCORRO  per  la  esquerra. 


Ricardo.      He  pogut  feria  plorar, 

que  ja  es  guanyà  una  batalla, 
pero  ab  tot,  no  n'  hi  ha  prou; 
no  es  pas  aixó  lo  que  basta 
perquè  comprengui  ben  bé 
lo  sentit  de  mas  paraulas. 

D.a  Soc.       ,;Ja  fa  monólechs,  Ricardo? 

<;Cóm  no  ferlos,  si  'I  que  'm  passa 
es  per  fer  perdre  '1  senderi 
à  ne  '1  home  de  mes  calma? 

D.a  Soc.       iQué  li  passa!  <;que  '1  seu  tio 
segueix  ab  V  etzegallada 
de  casarse  ab T  Ignocencia? 

Ricardo.      Aixó  mateix,  cosa  clara. 

Que  no  puch  compendre  com 
lo  tio  Manel  se  guanya 
la  voluntat  ben  entera 
d'  una  noya  enjogassada, 
perquè  per  marit  1'  accepti 
ab  bona  fé. 

D.a  Soc.  iQué  calsassas 

à  vegadas  son  los  homes! 

Ricardo.  ^-Perquè? 

D.a  Soc.  <;Y  no  ha  vist  encare 

que  aquesta  pobre  xicota... 
jCóm  vol  que  li  espliqui!  vaja... 
no  sab...  ni  sols  de  la  missa 
la  meytat  ^'compren? 

Ricardo.  No  massa. 

D.a  Soc.       Vull  dir,  que  aixó  del  casori 
per  ella  es  una  bromada. 
Si  ella  encare  està  creguda 
que  Is  nens  los  portan  de  Fransa! 
|No  veu  qu'  es  tan  criatura! 

Ricardo.      Criatura  ó  no,  à  mí  'm  mata, 
m'  ha  cegat  V  enteniment 
y  m'  ha  entrat  al  fons  de  V  ànima. 

D.a  Soc.       Cosas  de  joves,  es  crar... 

Amoretàs,  lluminarias... 

Ho  comprench:  aquí  la  culpa 

de  tot  lo  que  à  vostès  passa 

sols  la  te  D.  Manelet. 

jAhont  va  aquell  vell  papa-natas 

fent  T  amor  à  una  noyeta 

à  qui  dú  edat  triplicada? 

Ricardo.      Aixó  es  lo  que  dich. 

D.a  Soc.  No  's  pensi, 

jo  li  he  cantat  las  quaranta. 
Li  he  dit  tot  lo  que  pot  dirse. 
Jo  soch  bona  com  la  malva, 
pero  quan  m'  enfado,  cregui 
que  no  tinch  la  sang  d'  horxata. 

Ricardo.      Lo  tio  es  home  maniàtich: 
quan  s'  hi  posa... 

D.a  Soc.  No  m'  espanta. 

Fins  que  torni  al  bon  sentit 
vull  ferlo  morir  de  ràbia, 
matarlo  de  mica  en  mica, 
alló  que  's  diu,  à  picadas. 

Ricardo.      jQué  vol  ferhi! 

D.a  Soc.  íQuél  una  cosa, 

que,  com  ja  es  tocat  del  ala, 
acabarà  per  tornarlo 
boig  del  tot. 

Ricardo.  No  'n  fassi  massa. 

D.a  Soc.       No  tingui  por:  las  manías, 
manías  poden  curarlas. 

Ricardo.      jBe,  espliquis,  qu'  es! 

D.a  Soc.  Ell  s'acosta. 

Vingui  ab  mi,  y  ab  tota  pausa 
li  esplicaré  '1  pensament. 
Ja  veurà  quina  bromada. 

(Se  'n  van.) 


ESCENA  V 

Sr.  MANELET 

jUn  cascabell  à  la  gorra! 

Ja  comprench  que  aixó  son  fàulas. 

pero  son  unas  paraulas 

que  no  las  puch  deixar  corra. 

Se  m'  han  quedat  al  cervell, 

sens  volguerho,  tan  gravadas 

que  'm  sembla  moltas  vegadas 

que  'm  sona  '1  tal  cascabell. 

Y  la  vritat  es,  que  no 

tinch  motius  per  espantarme, 
estich  à  punt  de  casarme 
sense  cap  oposició. 
La  Ignocencia  està  de  mí 
totalment  enamorada, 
ab  voluntat  declarada 
d'  amor  me  donarà  '1  si. 
No  *m  falta  més  que  ficsar 
lo  dia  del  casament. 

(Veyentla  surtir.) 
Ella  ve  aquí  cabalment. 
Surtimne:  convé  abreviar. 


ESCENA  VI 


Sr.  MANELET  é  IGNOCENCIA  que  surt  per  la  dreta. 


Sr.  Man.      Estrelleta,  serafí.  • 

Fa  estona  que  t'  esperava... 
Ignocen.      No  es  pas  à  tu  à  qui  buscava, 
buscava  à  n'  el  meu  cosí. 
i  Al  teu  cosí!  <iQue  li  vols? 
Volia  dirli  una  cosa... 
Donchs  mira,  si  es  agradosa, 
dígala  ja  qu'  estém  sols. 

(Ell  amorosament,  ella  distreta. 
Es  una  cosa,  que  tu 

com  no  sabs  alló  del  niu  t 
per  feria  no  tens  motiu: 
en  Ricardo  es  mes  segú. 
Be,  ^-peró  qu'  es?  ^Que  pretens? 
Un  capritxo... 

Que  dimoni, 

demana. 

Que  'm  proporcioni 
un  parell  ó  tres  de  nens. 
jY  ara,  que  dius,  Ignocencia! 
Que  vull  fe  un  niu  de  noyets 
igual  que  'i  niu  d'  aucellets, 
per  cuidarlos  à  conciencia, 
per  cuidarlos  ab  amor 
com  pot  cuidarlos  1'  aucella, 
y  aixís  veurà  aquell  trapella 
si  es  que  tinch  ó  no  tinch  cor. 
(Precisa  evita  un  descuit, 
es  molt  ignocenta  y  conto...) 
(Durant  1?  apart  del  Sr.  Manelet,  Ignocencia  s'  ha  assentat  en  lo 
banch  del  peu  del  arbre:  ara  seu  ell.) 


Sr.  Man. 
Ignocen. 
Sr.  Man. 


Ignocen. 


Sr.  Man. 
Ignocen. 
Sr.  Man. 

Ignocen. 

Sr.  Man. 
Ignocen. 


Sr.  Man. 

ESCENA  VII 

Dits  D."  SOCORRO  y  RICARDO 

D.a  Soc.       Aquí  estàn:  no  siga  tonto, 

y  fassi  lo  que  li  he  dit. 
(Ricardo  sense  ser  vist  puja  al  arbre.  D.m  Socorro  entra  en  la  casa.) 
Sr.  Man.      Ignocencia  angelical, 

escolta,  fesme  '1  favor, 

que  vull  pintarte  V  amor 

de  tamanyo  natural. 
Ricardo.      (Sembla  mentida,  als  xexanta 

y  ab  aq u esia  guilladura.) 
D.a  Soc.       (Dos  vegadas  criatura... 

Be  prou  que  1'  adagi  ho  canta.) 

(Desde  la  porta  de  la  casa.) 

Sr.  Man.      Estrellita  matutina, 

àngel  de  pura  hermosura 

mas  dulce  que  confitura 

de  naranjas  de  la  China. 

Si  't  parlava  en  castellà 

esglayada  quedarías, 

pero  ni  tu  m'  entendrías 

ni  jo  ho  podria  acabà. 
Ignocen.       Parla  sense  cap  enfit. 
Sr.  Man.      Jo  't  parlaré  sempre  ab  mimo, 

perquè  es  tant  lo  que  t'  estimo... 
(Ricardo  desde  dalt  del  arbre  fa  sonar  uncascabell  que  penjant  de 
un  fil  va  à  parar  casi  demunt  del  cap  del  Sr.  Manelet,  pero  sen- 
se que  aquest  ho  vegi.) 

(;Y  ara!  jqu'  es  lo  que  he  sentit!) 
D.a  Soc.       (Ja  ha  fet  efecte.) 
Sr.  Man.  (jNo  se 

si  es  realitat  ó  ilusió! 

pero  '1  cas  es  que...  No,  no... 

aixó  es  que  no  estich  seré. 

Aixó  es  que...) 
Ignocen.  jQue  fas  parat! 

Continua,  vaja,  acava. 

^•Que  deyas? 
Sr.  Man.  Que  t'  estimava. 

(Soroll  de  cascabell  y  gran  esbarament  del  senyor  Manelet.) 

Vina  aquí  à  V  altra  costat. 
(Passan  al  banch  de  la  dreta  sota  la  finestra  del  pabelló.) 
Ignocen.      jPero  que  't  passa!  jQue  tens! 

jCom  es  que  estàs  tan  nerviós! 
Sr.  Man.      No  ho  creguis. 

Ignocen.  Tu  tan  calmós, 

ara  fas  uns  moviments 

que  demostran  ab  justícia 

qu'  ets  un  altre,  que  has  variat. 
St.  Man.      (Potser  si  que  m'  han  cambiat 

y  jo  no  'n  tinch  cap  noticia.) 

No,  Ignocencia,  'ls  meus  sentits 

ningú  me  'ls  pot  fer  varià. 

U  amor  meu... 
(D.*  Socorro,  desde  la  finestra  del  pabelló,  fa  sonar  un  cascabell 
ab  la  mateixa  forma  que  en  Rieardo  ho  ha  iet  en  V  arbre.) 

Seyém  allà, 

perquè  aquí  hi  ha  molts  mosquits. 
(Fingint  esquivarlos  ab  las  mans  y  passant  à  seure  altra  vegada 
al  banch  de  V  arbre.) 

Ignocen.      jAltre  cop!  jVaya  un  rampell! 
Sr.  Man.      Es  que  jo... 

(Rieardo  fa  sonar  lo  cascabell  desde  1'  arbre.) 
(Dali  y  repica.) 
Es  que  jo... 

(Torna  à  sonar  lo  cascabell.) 

Ignocen.  Calla  una  mica: 

<mo  sents  sonà  un  cascabell? 
Sr.  Man.      Si,  pero...  no  'n  fassis  cas, 

son  mosquits  ó  vent  que  aquí 

passa  xiulant,  creume  à  mi 

y  no  te  'n  preocupis  pas. 

(Qui  se  'n  preocupa- soch  jo, 

que  no  se  per  hont  navego 

y  com  mes  va  més  m'  ofego 

sense  un  port  de  salvació.) 
Ignocen.      Continua,  ves  parlant. 

jPrimer  la  conversa  entaulas 

y  ara  ja  no  tens  paraulas!  . 
Sr.  Man.      Es  que...  com  t'estimo  tant... 

(Rieardo  fa  sonar  lo  cascabell.) 
Ignocen.      <;Has  sentit  ara?  No  es  vent 

ni  mosquits  que  xiulin,  no: 

aquesta  vegada  '1  so 

dintre  del  teu  cap  se  sent. 
Sr.  Man.      jEndevant!  Sembla  un  axioma 

per  ferme  surtir  de  tino. 

(Aixecantse  tots  dos.) 
Ignocen.      Ah,  tunante,  ja  endevino... 

ho  feyas  per  darme  broma. 

Ela!  ja  t'  he  descobert... 

Tens  lo  cascabell  à  sota 

de  la  gorra,  prou  que  's  nota. 
Sr.  Man.      (Pararé  boig,  n'  estich  cert.) 


D.a  Soc.       (Ja  va  perdent  la  xaveta. 

D'  ell  mateix  no  està  segú.) 
Sr.  Man.      (Si  jo  sapigués  que  algú 

me  juga  una  malifeta... 

No  perdém  temps.)  Ignocencia 

mas  intencions  ja  las  sabs, 

convé,  donchs,  que  lliguém  caps 

evitant  la  impertinència 

d'  algú  que  'm  privés  la  glòria 

que  tu  anhelas  y  jo  anhelo. 
D.a  Soc.       (jCom  s'  esplica  '1  tio  Nelo! 

Fa  T  amor  à  istil  d'  historia 

dels  Amantes  de  Teruel.) 
Sr.  Man.      Aixó  clarament  vol  di 

que  dantme  '1  teu  cor  un  si, 

nostra  vida  serà  un  cel 

de  imponderable  hermosura, 

serà  un  Paradís  d'  amors, 

un  jardí  cobert  de  flors, 

un...  magatzém  de  ventura. 

La  riquesa  que  t'  espera 

una  reyna  envejaria, 

jo  't  daré...  V  argenteria 

d'  En  Cabot  y  d'  En  Masriera. 
D.*  Soc.       (jAlsa,  alsa!  Aboca  '1  cetrill! 

Sembla  que  amaneix  1'  ensiam.) 
Ricardo.      (Es  ben  ela,  ab  aquest  reclam 

la  cassera  es  punt  senzill.) 
Ignocen.      Cap  joya  ni  cap  floreta 

ara  per  ara  desitxo. 
Sr.  Man.      Donchs  demana  al  teu  capritxo. 
Ignocen.      Ja  ho  he  dit  fa  una  estoneta. 

Lo  que  'm  farà  més  felís 

quan  serém  casats  tots  dos, 

es  que  'm  compris  un  nen  ros 

dels  que  venen  à  París. 
Ricardo.      (Dintre  la  boca  del  llop 

aquesta  xicota  's  posa!) 
Sr.  Man.      Veuràs,  aixó  es  una  cosa 

que  no  's  compra  aixís  de  cop... 

(No  sabent  com  sortir  del  pas.) 

Es  cosa  que  's  necessita 

ferne  encàrrech  y  esperar. 
Ignocen.      Donchs  també  pots  demanar 

una  nena  ben  petita. 
Ricardo.      QQue  ignocenta  y  aturdida!) 
Sr.  Man.      No  se  pas  com  ho  faré, 

perquè  '1  qu'  es  aquest  planté 

lo  venen  tot  d'  una  mida. 
Ignogen.      |Buscas  escusas!  Donchs  si 

no  'm  compras  el  nen  y  nena, 

per  xó  no  'n  passo  cap  pena, 

diré  que  ho  compri  'I  cosí. 
Sr.  Man.      (Malo,  malo...  malament. 

Lo  cosinet  es  la  nota 

que  obliga  aquesta  xicota 

à  no  serme  consecuent.) 

Perquè  vegis,  Ignocencia, 

que  ningú  de  tu  m'  aparta, 

vaig  à  escriure  ara  una  carta 

que  llegiré  eh  ta  presencia. 

Carta  d'  avís  al  notari 

perquè  'Is  capítols  estengui 

y  fassi  lo  que  comprengui 

per  la  boda  necessari. 

<jHo  aprobas? 
Ignocen,  Vaya,  ho  aprobo 

sens  reparo  de  cap  mena. 
Ricardo.      (Miréu  qu'  es  tot'  una  pena.) 
D.a  Soc.       (Aixó  talment  es  un  robo.) 
Sr.  Man.      Donchs  vaig  à  escriure  al  moment. 

Però  abans,  donam  la  ma 

per  ferhi  un  petó. 
Ignocen.  /   Y  es  clà, 

encara  que  'n  vulguis  cent. 
Ricardo.      (Sí,  noya,  si,  tira  amunt: 

per  los  petons  no  hi  ha  mida. 

Si  tu  hi  estàs  decidida 

no  crech  que  vingui  pas  d'  un.) 
Sr.  Man.      jQuanta  ditxa!  Es  un  excés 
♦  d'  amor  que  del  pit  s'  escapa. 

(Li  fa  un  petó  à  la  ma.) 

Te:  <jqué  sents? 
Ignocen.  Que  m'  esgarrapa 

'1  bigoti. 
Sr.  Man.  jRes  mes! 

Ignocen.      (Ab  indiferència.)    Res  mes. 
Sr.  Man.      Y  aquí  no  hi  sents  uns  calius? 

(Al  cor.) 

Ignocen.      En  lo  col-legi  besava 

la  ma  al  padre,  y  no  'm  pasava 

res  de  tot  aixó  que  dius. 
Sr.  Man.      Pero  '1  sentit  ha  cambiat, 

son  de  molt  distint  efecte 

los  petons  fills  del  respecte 

ó  'ls  que  fa  V  enamorat. 
Ricardo.      Per  mí  son  iguals  talment, 

tots  tenen  igual  coló, 

perquè,  <;qu'  es  ai  fí  un  petó? 

un  soroll  que  se  'n  dú  '1  vent. 
Sr.  Man.      (Convé  anà  escursant  camí: 

ben  mirat  tanta  ignocencia 
pot  portà  una  consecuencia 
que  'm  daria  un  que  sentí.) 
Ignocen.      riQué  dius? 

Sr.  Man.  Res:  qu'  es  necessari 

que  nostra  boda  activém: 
dels  petons  ja  'n  parlarém. 
Vaig  à  escriure  à  ne  'I  notari. 

(Se  'n  va  per  la  casa.) 


ESCENA  VIII 


Los  mateixos  menos  lo  Sr.  MANELET. 


Ignocen.       jVaya  un  repent!  ^*qué  ho  deu  fé 

que  de  cop  de  mí  s'  aparta? 
D.a  Sóc.        (Que  ha  surtit  abans  de  marxar  lo  Sr.  Manelet,  y 
ara  diu  apart  à  Ricardo:) 

(Mentres  ell  escriu  la  carta 

jugui  1'  última  vostè. 

Vaja  home,  no  's  quedi  mut, 

cada  segon  es  un'  hora.) 
Ricardo.      (Es  vritat,  sí,  pit  y  fora. 

surtim  d'  aquesta  inquietut.) 
(Ricardo  s'  adelanta.  D/  Socorro  queda  en  segon  terme.) 
Ignocen.       jHola  Ricardo!  <;d'  ahont  vens? 

Gracias  à  Deu  que  has  surtit. 

<;Vols  fé  '1  favor,  si  ets  servit 

de  dirme  qu'  es  lo  que  tens? 
Ricardo.      Lo  que  tinch,  m'  ho  guardo  jo. 
D.a  Soc.       (Veyàm  si  's  sabrà  esplicar.) 
Ricardo.      Lo  que  tinch,  ho  haig  de  callar, 

no  m'  entendrías  tú. 
Ignocen.  |No! 
Ricardo.      Tinch  una  pena... 
Ignocen.  jDeu  meu! 

Vina,  seu  aquí,  enrahona. 

(Seu  en  lo  banch  de  sota  1'  arbre.) 

<;La  pena  qui  te  la  dona? 
Ricardo.      Me  la  dona  un  cor  de  neu. 
Ignocen.      Ja  torném  altra  vegada 

à  parlar  de  cosas  tristas! 

ja  no  vull  mes  entrevistas 

que  'm  deixan  mal  humorada. 
Ricardo.      Si  '1  meu  estat  no  mes  es 

que  't  posa  sobre  una  brasa, 

marxaré  d'  aquesta  casa 

per  no  tornarhi  may  més. 

Ignocen.      jRicardo!  que  es  lo  que  has  dit? 

jTu  marxar!  No  potser,  no... 
D.a  Soc.       (M'  hi  faria  ab  un  bastó 

per  tonto  y  per  ensopit.) 
Ricardo.      No  hi  ha  remey,  Ignocencia, 

dech  marxar  lluny;  es  precís 

fugir  d'  aquest  compromís 

que  reporta  ma  presencia. 
Ignocen.      Ara  si  que  ja  tinch  vist 

que  al  mon  so  un'  ànima  freda 

quan  fins  la  causa  se  'm  veda 

de  saber  per  qué  estàs  trist. 
Ricardo.      jAdéu  per  sempre!  May  mes 

sentiràs  parlar  de  mí. 
Ignocen.       Es  dir  que  te  'n  vas? 
Ricardo.  Sí,  sí, 

y  no  m'  aturo  per  res. 
Ignocen.      ,;Res  t'  atura? 
Ricardo.  Res,  cosina. 

Ignocen.       |Pobre  de  mi,  desgraciada 

que  aixís  me  veig  despreciada 

per  qui  '1  meu  goig  no  endevina. 
D.a  Soc.        iQue  diu  aquesta  xicota! 
Ricardo.      jlgnocencia,  qué  dius  ara! 
Ignocen.      No  res,  si  no  res  repara 

qui  te  ma  voluntat  tota... 
Ricardo.      jY  aixó  't  dona  malestar! 

(Ab  tó  sarcàstich.) 
No  comprench  lo  que  vols  di... 

(Ab  passió  que  va  creixent.) 
Ignocen.      Que  sento  dintre  de  mi 

lo  que  no  'm  puch  explicar... 
Visions,  flors,  essencias  ricas, 
afany,  pena,  goig  immens 
sempre  que  à  la  vora  'm  tens 
y  'm  dius  cosas  tan  bonicas. 

(Ab  esclat.) 

Ricardo,  si  tu  te  'n  vas 
ja  per  mi  no  hi  ha  alegria, 
sense  tu  jo  'm  moriria, 
no  vull  que  t'  en  vagis  pas. 

(Abrassantlo.) 
Ricardo.       jQuins  arranques  son  aquests! 

(Creixent  en  animació.) 
Ignocen.      La  meva  esperiencia  es  poca 
pero  '1  meu  cor  no  es  de  roca 
gracias  al  niu  d'  aucellets. 
Ricardo.      jLos  aucellets! 
Ignocen.  La  niuhada 

d'  aucellets  faltats  de  ploma 


RlCARDO. 
ÍGNOCEN. 

D.aSoc. 

RlCARDO. 
ÏGNOCEN. 


RlCARDO. 

Ignocen. 

RlCARDO. 

Ignocen. 
Ricardo. 
Ignocen. 
Ricardo. 
Ignocen. 


Ricardo. 
D.a  Soc. 

que  jo  prenia  per  broma 
com  noyeta  enjogassada, 
m'  ha  despertat  dintre  'i  pit 
un  afany,  una  fatlera, 
que  no  trobo  la  manera 
d'  exposaria  al  bon  sentit. 
Tan  sols  per  lo  que  atropella 
dich  ab  afany  que  reviu, 
que  jo  formo  part  del  niu 
y  tu  ets  V  amorosa  aucella 
que  falta  per  donà  esplay 
à  la  niuhada  entristida; 
sense  tu  la  meva  vida 
seria  un  etern  desmay. 
No  te  'n  vagis,  per  pietat, 
no  'm  dexis  abandonada, 
tinch  V  ànima  enamorada 
y  teva  es  ma  voluntat. 
jSerà  vritat  lo  que  dius! 
Dich  lo  que  sento  no  mes. 
(Ja  tenim  lo  foch  encès: 
ara  vindran  los  calius.) 
<:Qué  sents  dintre  '1  cor? 

Hi  sento... 
lo  que  jamay  he  sentit, 
lo  que  may  hauria  dit 
que  pogués  dar  tal  contento: 
Una  màgica  atracció 
que  'm  va  recorrent  las  venas 
no  donantme  temps  apenas 
per  entendre  la  rahó. 

'Molt  ràpit  tota  la  escena.) 

<jQué  te  la  ofasca? 

Alegrías. 
^Qué  't  prometen? 

Venturansas. 
<;Veus  en  I'  horitzó? 

Esperansas. 

<jQué  't  fan  sentir? 

Armonías 
d'  una  orquesta  celestial 
que  à  la  dolsa  dansa  invita, 
y  als  brassos  me  precipita 
del  meu  cosí  angelical. 


(Abrassantlo.) 


jAmor  meu!  Rich  paradís 
de  dolsuras... 

(Adelantantse.)  Prou,  catxassa... 
Potsé  'n  faran  un  grà  massa 
si  continuan  aixís. 

Ningú  pot  la  torrentada 
del  amor,  vallas  posarhi. 
Vritat  dius. 

jAixó  es  desvarií 
Aixó  es  passió  declarada. 
Es  passió,  que  jo  en  lo  mon, 
com  ara,  no  conexía: 
jinfelís!  No  comprenia 
lo  goig  aquest  que  'm  confon. 
Si  ja  I'  has  comprés  aquí, 
ma  pena  calmada  està, 
y  nostra  vida  serà 
una  alegria  sens  fi. 
Deixa  que  en  ta  ma  divina 
hi  posi  un  sol  petonet. 

(Li  fa  un  petó  en  la  mà. 


ESCENA  ÚLTIMA 

Los  mateixos  y  lo  Sr.  MANELET  per  la  casa.  ab  una  carta 
desclosa. 


Sr.  Man. 
D.a  Soc. 
Sr.  Man. 
D.a  Soc. 
Sr.  Man. 
Ignocen. 
D.a  Soc. 
Sr.  Man. 
Ignocen. 
Sr.  Man. 
Ignocen. 


Sr.  Man. 
Ricardo. 
Sr.  Man. 
D.a  Soc. 


íQué  miro! 

D.  Manelet. 
iQuina  barra! 

Superfina. 
jDevant  meu  ferse  un  petó! 
Jo,  tio... 

jQuin  poti-poti! 
<jT'  ha  esgarrapat  lo  bigoti? 
No,  tio,  no,  no  senyó. 
iQué  dius  ara,  descarada! 
Que  no  m'  esgarrapa  dich, 
perquè  la  vritat,  estich 
d'  en  Ricardo  enamorada. 
Be,  vaja,  no  gastém  bromas, 
aixó  es  assumpto  formal. 
Ja  ho  creen,  es  lo  principal 
punt  de  la  vida  dels  homes. 
Encare  no  ho  entench  prou. 

(Completament  desconcertat.) 
Donchs  jo  crech  que  s?  entén  massa. 
Es  que  la  neu  ja  's  desglassa, 
la  poncella  que  's  desclou. 
Es  que  '1  paper  de  vostè, 
no  es  de  marit,  es  de  tio, 
perquè  li  falta  aquell  brío 
que  i  casat  ha  menesté. 

Creguim  à  mi,  deixi  corra 

del  casori  la  mania, 

y  prengui  per  garantia 

lo  cascabell  de  la  gorra. 

(Entregantli  '1  cascabell.) 
Sr.  Man.      \Lo  cascabell!  jes  dir  que 

tot  plegat  era  comèdia! 
D.a  Soc.       No  senyo,  es  fet  que  remedia 

lo  mal  sentit  de  vostè. 

(Mostrantli  la  parella  dels  joves.) 

<:Veu  dels  aucells  la  niuhada? 

<;Veu  P  amor  pur  sens  mareig? 
Sr.  Man.      ]Es  vritat!  Sí,  sí:  ara  veig 

que  teniu  rahó  sobrada. 

Caseuvos  sens  mes  trasbals: 

pe  'ls  joves  P  amor  es  glòria, 

y  pe  'ls  vells  es  una  historia 

d'  amargura  y  sobressalts. 

(Al  públich.) 

La  joguina  es  acabada, 
no  te  cap  mes  ambició 
que  sentir,  si  es  de  rahó, 
lo  soroll  d'  una  palmada. 


TELÓ 


í; 


